
	1.
	Likumprojekts (grozījumi)
 Papildināt likumu ar 10.2 pantu šādā redakcijā:
"10.2 pants. Resoriskās pārbaudes veikšanas nosacījumi
(1) Resorisko pārbaudi var uzsākt, lai iegūtu un izvērtētu informāciju par iespējama noziedzīga nodarījuma izdarīšanu, ja tās pārbaudei nav nepieciešami kriminālprocesa līdzekļi un metodes.
(2) Biroja amatpersona resorisko pārbaudi veic saskaņā ar šā likuma 10. panta pirmajā daļā vai citos likumos Biroja amatpersonai noteiktajām tiesībām. Resoriskās pārbaudes procesā Biroja amatpersonai nav tiesību veikt darbības, kas īstenojamas tikai kriminālprocesa ietvaros.
(3) Resorisko pārbaudi pabeidz trīs mēnešu laikā vai ātrāk, ja tiek uzsākts kriminālprocess vai administratīvā pārkāpuma process. Fiziskai personai nav tiesību saņemt informāciju par resoriskās pārbaudes veikšanu līdz brīdim, kamēr nav pabeigta resoriskā pārbaude.
(4) Ja objektīvu iemeslu dēļ šā panta trešajā daļā noteikto termiņu nav iespējams ievērot, Biroja priekšnieks to var pagarināt uz laiku, ne ilgāku par gadu, bet ne vairāk par trīs mēnešiem vienā pagarinājumā. Ja resoriskā pārbaude uzsākta uz iesnieguma pamata, par termiņa pagarināšanu paziņo iesniedzējam."
	Priekšlikums
Resoriskās pārbaudes uzsākšanas mērķis ir iegūt un izvērtēt informāciju par iespējama noziedzīga nodarījuma izdarīšanu. Attiecīgi arī resoriskās pārbaudes pabeigšanas termiņam ir jābūt saistītam ar secinājumiem par noziedzīga nodarījuma esību. 
Administratīvās atbildības likuma 5. panta trešā daļa noteic, ka administratīvā atbildība par likumā vai pašvaldību saistošajos noteikumos paredzētajiem pārkāpumiem iestājas, ja par šiem pārkāpumiem nav paredzēta kriminālatbildība. 
Ievērojot minēto, aicinām izslēgt pantā norādi uz administratīvā pārkāpuma procesu (10.2 panta trešā daļa) un attiecīgi precizēt likumprojekta anotāciju.

